En aftale om nye afgifter på elbiler er nu faldet på plads, og den er netop blevet præsenteret i Skatteministeriet ved et pressemøde.Aftalen vil indebære, at der kommer registeringsafgifter på elbiler - lige som på alle andre biler - og de indfases over fem år.Men Tesla'en får smæk og skal betale næsten fuld afgift, mens de små biler slipper markant billigere."Der vil ske en gradvis indpasning over 5 år startende fra 1. januar 2016 med et årligt loft over afgiftsrabatten på 0,8 mio. kr. Dermed vil elbilerne være fuldt indfasede i registreringsafgiften i 2020," skriver Skatteministeriet i en pressemeddelelse Men for at holde hånden lidt under elbilerne nu og her, bliver der givet et bundfradrag i registreringsafgiften på op til 10.000 kr. i 2016 og 2017 per elbil.Samtidig fastholdes afgiftsfritagelsen for brintbiler indtil 1. januar 2019 - og den kommer til at gælde alle typer brændselsceller. Først derefter indpasses alle brændselscelle-biler gradvist i de almindelige bilafgifter."Elbiler er i lang tid blevet stillet markant bedre end andre biler ved at være helt fritaget for registreringsafgift. Mange almindelige danskere har imidlertid svært ved at forstå, hvorfor de skal betale fuld registreringsafgift for deres almindelige biler, mens de, der har råd til dyre elbiler, helt har sluppet," siger skatteminister Karsten Lauritzen (V).Han fortsætter:"Derfor har vi skullet finde en løsning, der skaber lige vilkår på området, men på samme tid sikrer fortsat udbredelse af elbiler. Det har vi i dag, og det er jeg meget tilfreds med."Og hvem skal så betale? Det skal alle de andre bilejere.Som Børsen afslørede i går, er et af finansieringselementerne en reduktion af fradraget for radio."Der er tale om et forældet fradrag, der gives for udstyr, som i dag er standard i alle nye biler. Det sikrer fuld finansiering i 2016." skriver ministeriet.Deruover afskaffes en særregel for beregning af registreringsafgiften for brugte biler, der er under ét år gamle. Det er en regel, der gør det mere attraktivt at gå efter valutaudlejningsbiler.Nogle elbiler når lige akkurat at slippe for afgiftsmæk."Elbiler, hvor der er underskrevet bindende købsaftale senest den 8. okt. 2015, og som indregistreres senest den 1. juli 2016, vil være fritaget for registreringsafgift efter de hidtidige regler," skriver ministeriet.Både Liberal Alliance og Konservative har forladt forhandlingerne, og i dag er SF, Enhedslisten og Alternativet fulgt med ud af døren."Den aftale om elbilerne, der fredag faldt på plads, er ganske enkelt for uambitiøs på det grønne område, og dermed bliver det uden Alternativets ni mandater," siger skatteordfører Josephine Fock (Å).Aftalen er indgået mellem Venstre, Dansk Folkeparti, De Radikale og Socialdemokraterne.Socialdemokraternes skatteordfører Jesper Petersen tweeter:"Aftale på plads om elbiler. 5 års indfasning og fortsat begunstigelse. De små elbiler holder lav pris. Luksuselbiler bliver dyrere."Og et par minutter efter har S-ordføreren opdateret sin twitter-besked."Uden elbils-løsning havde der været voldsom prisstigning på elbiler. Med fuld fritagelse stor og risikabel omkostning for alle andre."Og fra den radikale skatteordfører Martin Lidegaards tweet lyder det:"Ny aftale om elbiler. Ikke perfekt, men langt bedre end alternativ. Stor fritagelse for små og mellem elbiler"